Diari Oficial de la Generalitat Valenciana


Sumari del DOGV 4477, del 09-04-2003 (2003/4168)

Informació pública de la suspensió de llicències en l'àmbit de la unitat d'execució denominada Ausias March, delimitada al nord amb el Bulevard Sud, a l'est avinguda d'Ausias March, i pel sud i per l'oest límit de sòl urbà.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4477

Data del DOGV
:   09-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4168


Organisme emissor
:   Ajuntament de València

Tipus de document
:   Anunci

Informació pública de la suspensió de llicències en l'àmbit de la unitat d'execució denominada Ausias March, delimitada al nord amb el Bulevard Sud, a l'est avinguda d'Ausias March, i pel sud i per l'oest límit de sòl urbà. [2003/M4168]
  
La Comissió de Govern, en sessió ordinària celebrada el dia 7 de març de 2003, va adoptar el següent acord:
  
«Vists els antecedents que es troben en l'expedient, i amb el dictamen de la Comissió Informativa d'Urbanisme, s'acorda:
  
Primer
  
Suspendre, de conformitat amb l'establit en l'article 57.1 de la Llei Reguladora de l'Activitat Urbanística i en els articles 152 i 153 del Reglament de Planejament, a fi de facilitar l'estudi o reforma de les modificacions de l'ordenació urbanística vigent contingudes en les alternatives tècniques de programa d'actuació integrada presentades per les mercantils Urbanizadora Petrus, SL, Construcciones Valencia Constitución, SL i Iniciativas Urbanísticas Valencianas SL, Ciudad y Desarrollo, SL i Gestimed, Actuaciones Urbanísticas, SL, l'atorgament de llicències de parcel·lació de terrenys, edificació, demolició i d'obertura en el següent àmbit: al nord pel Bulevard Sud; per l'est, avinguda d'Ausias March; pel sud i per l'oest, límit de sòl urbà.
  
Segon
  
La suspensió de llicències acordada implicarà, també, la dels acords d'aprovació de nous programes en l'àmbit afectat, segons disposen l'article 57.2 de la Llei Reguladora de l'Activitat Urbanística i 153 del Reglament de Planejament de la Comunitat Valenciana.
  
Tercer
  
S'exceptua d'esta suspensió la següent actuació aïllada:
  
- Expedient: 819/00, Servici de Llicències Urbanístiques, unitat B2.
  
- Sol·licitant: Vicente Gil Alcayde, en representació de Petrourbe, SL.
  
- Estació de servici en avinguda d'Ausias March núm. 118.
  
Quart
  
Aprovar expressament la interrupció dels expedients relatius a les sol·licituds de llicència que puguen tindre entrada en este Ajuntament en el període que transcórrega fins a la publicació del present acord en el Diari Oficial de la Generalitat Valenciana.
  
Igualment, no s'admetran a tràmit en el període que dure la suspensió, les sol·licituds de llicències de parcel·lació de terrenys, edificació, demolició i obertura, que puguen presentar-se dins de l'àmbit afectat per la suspensió, així com qualsevol altra alternativa tècnica de programa que puga presentar-se o sotmetre's a informació pública pel procediment simplificat regulat en l'article 48 de la LRAU, dins del mateix àmbit.
  
Cinqué
  
Publicar el present acord en el Diari Oficial de la Generalitat Valenciana, i a partir d'este moment tindrà efectivitat la suspensió acordada, de conformitat amb el que disposa l'article 57.1 A) de la Llei Reguladora de l'Activitat Urbanística.
  
Sisé
  
Notificar el present acord als distints servicis municipals».
  
Contra l'acte administratiu transcrit, que és definitiu en la via administrativa, vosté podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des del dia següent al de la recepció d'esta notificació.
  
Tot això sense perjuí que puga exercir qualsevol altre recurs o acció que estime procedent.